Džimijs Batlers

Džimijs Batlers (; dzimis  Hjūstonā) ir amerikāņu basketbolists, spēlē vieglā uzbrucēja pozīcijā. Bijis ASV basketbola izlases dalībnieks. No 2025. gada februāra pārstāv Nacionālās basketbola asociācijas klubu Goldensteitas "Warriors". Dž. Batlers sešas reizes ir izpelnījies godu piedalīties NBA Visu Zvaigžņu spēlē, atzīts par 2014.—2015. gada NBA sezonas progresējušāko spēlētāju.  čempions.

Dž. Batleram ir bijusi smaga, nelabvēlīga bērnība. Tēvs ģimeni pametis, un māte 13 gadu vecumā padzinusi viņu no mājām.

 Karjera 
Pēc vienas sezonas zemāka līmeņa koledžā, par viņu interesi izrādīja NCAA augstskola Marquette, kurā Dž. Batlers nospēlēja trīs sezonas. 2011. gada NBA draftā viņu ar kopējo 30. kārtas numuru izraudzījās Čikāgas "Bulls", kur Dž. Batlers nospēlēja sešas sezonas, kopš trešās sezonas kļūstot par komandas pirmā piecinieka spēlētāju. 2016. gada 14. janvārī aizvadīja karjeras rezultatīvāko spēli, gūdams 53 punktus uzvarā pār Filadelfijas "76ers" (115—111 pagarinājumā). Atzīts par 2014.—2015. gada NBA sezonas progresējušāko spēlētāju.

2017. gada jūnijā Dž. Batlers kopā ar pirmās kārtas drafta izvēli tika aizmainīts uz Minesotas "Timberwolves" pret Zeku Lavīnu, Krisu Dannu un pirmās kārtas drafta tiesībām (tika draftēts Lauri Markanens). Pēc vienas sezonas "Timberwolves" Dž. Batlers pieprasīja, lai komanda viņu aizmaina, un 2018. gada novembrī viņš kopā ar Džastinu Patonu devās uz Filadelfijas "76ers" apmaiņā pret Džerīdu Bailesu, Robertu Kovintonu, Dario Šariču un otrās kārtas drafta izvēli.

2019. gada jūlijā Dž. Batlers noslēdza līgumu ar Maiami "Heat" pēc sign and trade darījuma, kurā bija iesaistītas četras komandas (komandas mainīja arī Maijerss Leonards, Džošs Ričardsons, Hasans Vaitsaids, Mo Harkless un drafta tiesības uz Matiasu Lesortu). Maiami komanda aizvadīja lielisku sezonu, sasniedzot 2020. gada NBA finālsēriju, kurā sešās spēlēs piekāpās čempioniem Losandželosas "Lakers". Vēlreiz finālsēriju "Heat" ar Dž Batleru līdera lomā negaidīti sasniedza 2023. gadā, kad piekāpās Denveras "Nuggets".

2024.—2025. gada NBA sezonā Dž. Batlers pieprasīja, lai komanda viņu aizmaina, jo bija neapmierināts ar komandas nespēju nopietni pastiprināt sastāvu un cīnīties par čempiontitulu, kā arī juta, ka organizācija vairs nepiedāvā viņam tik lielu lomu kā iepriekšējos gados. 2025. gada februārī viņš nokļuva Goldensteitas "Warriors" piecu komandu maiņas darījumā, kura ietvaros Endrū Viginss devās pretējā virzienā un pievienojās "Heat". "Warriors" sastāvā Dž. Batlers kļuva par vienu no komandes līderiem (līdzās Stefenam Karijam) un jau pirmajā sezonā viņiem izdevās pārvarēt izslēgšanas spēļu pirmo kārtu, pārspējot augstāk izlikto Hjūstonas "Rockets".

Pārstāv ASV basketbola izlasi, kuras sastāvā uzvarēja .

 Atsauces 

 Ārējās saites 

Kategorija:1989. gadā dzimušie
Kategorija:Teksasā dzimušie
Kategorija:ASV basketbolisti
Kategorija:Vieglie uzbrucēji
Kategorija:Čikāgas "Bulls" spēlētāji
Kategorija:Minesotas "Timberwolves" spēlētāji
Kategorija:Filadelfijas "76ers" spēlētāji
Kategorija:Maiami "Heat" spēlētāji
Kategorija:Goldensteitas "Warriors" spēlētāji
Kategorija:Olimpiskie zelta medaļnieki basketbolā
Kategorija:ASV olimpiskie zelta medaļnieki
Kategorija:2016. gada vasaras olimpisko spēļu dalībnieki